Monika Ošmianskienė

Monika Ošmianskienė (g. 1978 m. gruodžio 26 d. Vilniuje) – Lietuvos Respublikos Seimo narė, Vilniaus miesto ir Lietuvos politinė veikėja, žmogaus ir neįgaliųjų teisių aktyvistė, Laisvės partijos steigėja ir valdybos narė, buvusi Vilniaus miesto savivaldybės tarybos narė bei Laisvės partijos frakcijos seniūnė.

Biografija 
Mokėsi Vilniaus Ryto vidurinėje mokykloje, 2003 m. baigė Vilniaus universitete informatikos magistrantūrą.

Nuo 2012 iki 2020 m. dirbo programuotoja UAB „Softnova“.

2019 m. kovo 3 d. savivaldybių tarybų rinkimuose su Remigijaus Šimašiaus visuomeniniu komitetu „Už Vilnių, kuriuo didžiuojamės“ buvo išrinkta į Vilniaus miesto savivaldybės tarybą. 2019 m. birželio 1 d. tapo viena iš Laisvės partijos steigėjų ir valdybos narė, nuo 2020 m. balandžio išrinkta Vilniaus miesto savivaldybės tarybos Laisvės partijos frakcijos seniūne, dirbo socialinių reikalų komitete.

2020 m. spalio 11 d. su Laisvės partija dalyvavo Seimo rinkimuose ir tapo išrinktąja 2020–2024 m. Seimo nare, surinkusi virš 22 tūkst. pirmumo balsų bei pateko į II rinkimų turą Žirmūnuose (surinko ~13 % balsų).

Šaltiniai

Nuorodos 
 Biografija (vrk.lt)

Seimo nariai
Vilniaus politikai
Neįgaliųjų teisių aktyvistai